הוועדה המשותפת לוועדת החינוך, התרבות והספורט ולוועדה המיוחדת לזכויות הילד לדיון בהצעת חוק הכשרות המשפטית והאפוטרופסות (תיקון-שינוי חזקת הגיל הרך), כנסת 20, פרוטוקול מספר 2, 2018-07-09 10:08

יעקב מרגי: שלום לכולם.

יעקב מרגי: אני מתכבד לפתוח את ישיבת הוועדה המשותפת לוועדת החינוך, התרבות והספורט ולוועדה המיוחדת לזכויות הילד לדיון בהצעת חוק הכשרות המשפטית והאפוטרופסות (תיקון – שינוי חזקת הגיל הרך), התשע"ח-2018 של חברי הכנסת יואב קיש, יפעת שאשא ביטון, בצלאל סמוטריץ וטלי פלוסקוב.

יעקב מרגי: הכנה לקריאה ראשונה.

יעקב מרגי: רביזיה.

יעקב מרגי: היום ה-9 ביולי2018 , כ"ו בתמוז התשע"ח.

יעקב מרגי: עם סיום הדיון הקודם הגשתי בקשה לדיון חוזר, מה שנקרא רביזיה.

יואב קיש: אני יכול לנמק אותה, אם אתה רוצה.

יעקב מרגי: לא.

יעקב מרגי: אני אנמק אותה והפעם אני אנמק אותה בצורה הכי כנה.

יעקב מרגי: מאחר שיש חברי כנסת שיכולים לנצל את הכלי הזה שנקרא רביזיה בדקה ה-90, לכן ניצלתי את מעמדי ואת זכותי כחבר כנסת להגיש בקשה לדיון חוזר כדי למצות את האופציה הזו.

יעקב מרגי: אני לא יודע אם יש כאן אנשים שבאים ומנמקים כל מיני נימוקים גבוהים, אבל הנה, שמתי את הדברים על השולחן.

יעקב מרגי: זאת מימוש האופציה הפרלמנטרית שקיימת בוועדות.

יעקב מרגי: לכן אני מביא זאת להצבעה.

מרב מיכאלי: סליחה אדוני, אני רוצה לומר לפרוטוקול.

יעקב מרגי: עוד לא קיבלת רשות דיבור.

מרב מיכאלי: אבל אני רוצה לומר שאני חושבת שאי אפשר לקיים את ההצבעה הזאת.

יעקב מרגי: למה?

מרב מיכאלי: כי הודעה נשלחה רק לחברי וחברות הוועדה שזה דבר שלא מקובל בכנסת.

יואב קיש: למה לא?

יואב קיש: מאוד מקובל.

מרב מיכאלי: אפילו המציעה יפעת בקושי ידעה על כך והגיעה לכאן ברגע האחרון.

יפעת שאשא ביטון: הגעתי ראשונה.

יפעת שאשא ביטון: את היית כאן.

מרב מיכאלי: אני הייתי כאן.

מרב מיכאלי: אם כן, ראשונה לא הגעת.

יפעת שאשא ביטון: ראשונה מהקואליציה.

מרב מיכאלי: אדוני, באמת, לא ידענו ועובדה שאנחנו לא מצליחות להביא ידיים ולהביא את כל חברות הוועדה שלנו.

יואב קיש: עדיין יש רובץ

יפעת שאשא ביטון: גם אם היינו מביאים את כל חברי האופוזיציה שהם חברי בוועדה, עדיין.

מרב מיכאלי: עדיין, זאת זכותנו להביא את כולם.

יואב קיש: זה לא לגיטימי לומר שלא מודיעים כאן.

מרב מיכאלי: יפעת, את לפני חצי שעה אמרת שלא קיבלת הודעה.

יעקב מרגי: שמעתי את הערתך.

יעקב מרגי: תודה.

יעקב מרגי: חברי הכנסת בני בגין ואורי מקלב, אני נהנה לראות את הלהט.

יעקב מרגי: יהיה לכם היום יום ארוך ולילה עוד יותר ארוך.

יעקב מרגי: לילה לבן בכנסת.

יעקב מרגי: שמעתי את הערתך גברתי חברתי מרב מיכאלי.

יעקב מרגי: מאחר וזה הועבר ועלה כמתחייב, אני לא מתייחס לחשש שהבעת ואני מאמין שגם לא יקבל סעד ואני מביא את הרביזיה להצבעה.

יעקב מרגי: מי בעד אישור הרביזיה?

יעקב מרגי: מי נגד?

יעקב מרגי: מי נמנע?

יעקב מרגי: בעד – 3

יעקב מרגי: נמנעים – אין הרביזיה לא נתקבלה.

יעקב מרגי: הרביזיה לא התקבלה.

יעקב מרגי: תודה רבה.

עליזה לביא: אתם דורסנים.

יואב קיש: לא מקבלים את הדעה שלך, זה דורסנים.

יואב קיש: יפה.

יעקב מרגי: תודה.